CHAYO พุ่งแรง 8% ศาลถอนคำค้านขายทอดตลาด คาดบุ๊กกำไร 300 ลบ. Q1/66
CHAYO พุ่งแรง 8% หลังศาลฯ คำสั่งเพิกถอนคำร้องการคัดค้านการเพิกถอนการขายทอดตลาดของหลักประกันของลูกหนี้รายหนึ่ง จ่อบุ๊กกำไร 300 ลบ. ไตรมาส 1/66 โบรกเคาะเป้า 8.90 บ. หนุนเงินสดในมือเพิ่ม
CHAYO พุ่งแรง 8% ศาลคำสั่งเพิกถอนคำร้องการคัดค้านการเพิกถอนการขายทอดตลาดของหลักประกันของลูกหนี้รายหนึ่ง จ่อบุ๊กกำไร 300 ลบ. ไตรมาส 1/66
21 ธ.ค. 2565

ผู้สื่อข่าวรายงานว่า วันนี้ (21 ธ.ค.65) ราคาหุ้น บริษัท ชโย กรุ๊ป จำกัด (มหาชน) หรือ CHAYO ล่าสุด ณ เวลา 11.01 น. อยู่ที่ระดับ 8.50 บาท บวก 0.60 บาท หรือ 7.59% สูงสุดที่ระดับ 8.65 บาท ต่ำสุดที่ระดับ 8.10 บาท ด้วยมูลค่าซื้อขาย 70.19 ล้านบาท

โดยบล.เคจีไอ (ประเทศไทย) ระบุในบทวิเคราะห์ ประเมิน Sentiment บวกต่อ CHAYO จากกรณีที่วานนี้ศาลฯ มีคำสั่งเพิกถอนคำร้องการคัดค้านการเพิกถอนการขายทอดตลาดของหลักประกันของลูกหนี้รายหนึ่ง ทำให้คาดว่า CHAYO จะสามารถรับรู้รายได้ 900 ล้านบาทในไตรมาส 1/66 (กำไรราว 300 ล้านบาท) หลังจากที่ประเด็นนี้ล่าช้ามาตั้งแต่เดือน มี.ค.65
รวมทั้งประเมินเป็นกระแสเงินสดที่เข้าในบริษัท 900 ล้านบาทจะสามารถ นำไปซื้อหนี้เสียราว 1 หมื่นล้านบาท หรือจ่ายคืนหนี้ ลดภาระดอกเบี้ยจ่ายได้ปีละ 50 – 60 ล้านบาท และคาดผลการดำเนินงานปี 66 จะกลับมาโตเด่นเมื่อเทียบจากปีก่อน หลังจากที่เริ่มซื้อหนี้เข้ามาแล้ว 1 หมื่นล้านบาท Consensus คาดกำไรโต 74% เมื่อเทียบจากปีก่อน เป็น 400 ล้านบาท Forward PE ปี 66 ลดลงเหลือ 21.4 เท่า ประเมินมี Upside ให้ Consensus ปรับประมาณการขึ้น
สอดคล้องกับบล.กสิกรไทย ประเมินราคาพื้นฐาน CHAYO ที่ 8.90 บาท หลังบริษัทแจ้งตลาดเมื่อเย็นวันนี้ว่า ศาล ได้มีคำสั่งเพิกถอนหรือยกเลิกคำร้องคัดค้านการขายทอดตลาดของทรัพย์ดังกล่าว จึงทำให้ผลการขายทอดตลาดเมื่อเดือนมี.ค. 65 ที่มีการประมูลได้มีผลต่อไป จึงมองว่าเป็นการคลาย overhang issue และเป็นบวกกับ CHAYO ในด้าน 1) บันทึกกำไรจากการขายทรัพย์ราว 300 กว่าล้านบาท (หลังหักภาษี) ในปี 66 เป็น upside ต่อกำไรที่บล.กสิกรไทย ทำไว้ 100% 2) CHAYO จะได้เงินทุนเพิ่มโดยไม่ต้องกู้จากเงินสดที่ได้รับจากการขายทรัพย์ชิ้นนี้ 800 กว่าล้านบาท ซึ่งจะช่วยประหยัดต้นทุนดอกเบี้ยในอนาคตได้